Genefa (canton)

Un o gantonau'r Swistir yw Genefa (Almaeneg: Genf; Ffrangeg: Genève). Saif yng ngorllewin eithaf y Swistir, ac roedd y boblogaeth yn 2004 yn 438,685. Prifddinas y canton yw dinas Genefa. Saif y canton ger glan Llyn Léman neu Lyn Genefa, ac mae afon Rhône yn llifo trwyddo. Dim ond ar un canton arall y mae'n ffinio, Vaud yn y dwyrain. Fel arall, fe'i hamgylchynir gan Ffrainc. Ffrangeg yw iaith gyntaf y rhan fwyaf o'r trigolion (75.8%).